b'\n_START_ARTICLE_\nHotentotska prega\xc4\x8da\n_START_PARAGRAPH_\nHotentotska prega\xc4\x8da (ili Sinus pudoris; veo srama), enormno pove\xc4\x87anje \xc5\xbeenskih organa labia minora (sing. l. minus) koje je prvi opisao Carl Linn\xc3\xa9 1758., me\xc4\x91u hotentotskim \xc5\xbeenama, kod kojih se ovaj organ dok \xc5\xbeena stoji uspravno, nalazi oko 10 centimetara izvan vulve. Kako su obje usnice spojene, kod ranih autora opisivane su kao jedan organ koji su na francuskom nazvali tablier, ili prega\xc4\x8da. Istezivanje usana vr\xc5\xa1ile su obi\xc4\x8dno tetke nad djevoj\xc4\x8dicama izme\xc4\x91u 4 ili 5 godina._NEWLINE_Najpoznatija Hotentotkinja zbog ovog obi\xc4\x8daja postala je Sarah "Saartjie" Baartman (prije 1790 \xe2\x80\x93 29. prosinca 1815.), koja je uz jo\xc5\xa1 najmanje 2 suplemenice kao hotentotska venera, bila naga prikazivana sa svojom hotentotskom prega\xc4\x8dom i steatopigijom po pozornicama diljem Europe, za koju je u kolonijalno doba bila dokaz da su narodi Afrike na razini majmuna.'